ഉയ്ഗുര് മുസ്ലിംകളുമായി ബന്ധപ്പെട്ട ആക്രമണങ്ങള്ക്ക് അഫ്ഗാന് മണ്ണില്നിന്ന് നീക്കം ഉണ്ടാകില്ലെന്ന് ഉറപ്പിക്കാന് അഫ്ഗാന് സഹകരണം വാണിജ്യവ്യാപാര നീക്കങ്ങള്ക്കും താലിബാനെ പിണക്കുന്നത് ഗുണകരമാകില്ല അഫ്ഗാനിലെ ചൈനീസ് നയതന്ത്രത്തിന് പിന്നില് കുതിക്കാനുള്ള മോഹം ന്യൂഡല്ഹി : താലിബാന് കാബൂളിന്റെ നിയന്ത്രണം പിടിച്ചെടുത്തതിനു തൊട്ടുപിന്നാലെയാണ് അഫ്ഗാനിസ്ഥാനുമായുള്ള സൗഹാര്ദവും സഹകരണവും വര്ധിപ്പിക്കാന് തയ്യാറെന്ന ചൈനയുടെ പ്രഖ്യാപനം വന്നത്. ഭരണത്തില് വന്നാല് ചൈനയിലെ ഉയ്ഗുര് മുസ്ലിംകളുമായി ബന്ധപ്പെട്ട ആക്രമണങ്ങള്ക്ക് അഫ്ഗാന് മണ്ണില്നിന്ന് നീക്കങ്ങളുണ്ടാകില്ലെന്ന് താലിബാന് നേരത്തെ തന്നെ ചൈനയ്ക്ക് ഉറപ്പ് നല്കിയിരുന്നു. യുഎസ് നാറ്റോ സൈനിക പിന്മാറ്റത്തോടെ അഫ്ഗാനിലെ നിയന്ത്രണം താലിബാന്റെ കൈകളിലേക്ക് തിരിച്ചെത്തുമ്ബോള് അവസരം മുതലെടുക്കാന് ചൈന. അഫ്ഗാനിസ്ഥാനിലെ ഏതു ഭരണകൂടത്തോടും സഹകരിക്കാമെന്നാണ് ചൈനീസ് നിലപാട്. പ്രവിശ്യകളുടെ നിയന്ത്രണം താലിബാന് പിടിച്ചെടുക്കും മുന്പ് അവരുമായി ചര്ച്ചയ്ക്കും ധാരണയുണ്ടാക്കാനും ചൈന തയാറായെന്നതു ശ്രദ്ധേയമാണ്. ചൈനയാണ് അഫ്ഗാനിസ്ഥാനില് മുതല്മുടക്കിയിട്ടുള്ള വിദേശരാജ്യങ്ങളുടെ പട്ടികയില് ഒന്നാമതുള്ളത്. സമഗ്ര സഹകരണ പങ്കാളിത്ത കരാറുള്പ്പെടെ ഏതാനും വര്ഷം മുന്പ് ഒപ്പുവച്ചിട്ടുണ്ട്. കുങ്കുമം ഉള്പ്പെടെ അഫ്ഗാനിസ്ഥാനില്നിന്ന് ചൈനീസ് വിപണികളിലേക്ക് പല വസ്തുക്കളും വലിയ തോതില് ഇറക്കുമതി ചെയ്യുന്നുണ്ട്. ഈ സാഹചര്യത്തിലാണ് താലിബാനെ ചൈന പിണക്കാതെ മുമ്ബോട്ട് പോകുന്നത്. വടക്കന് അഫ്ഗാനിസ്ഥാനില് അമു ദാരിയ നദീതടത്തില് എണ്ണ ഖനനം, രാജ്യത്തെ റെയില്വെ വികസനം, ലൊഗാര് പ്രവിശ്യയിലെ ചെമ്ബ് ഖനനം തുടങ്ങിയവയ്ക്ക് ചൈന മുതല്മുടക്കിയിട്ടുണ്ട്. ചൈന അഫ്ഗാന് റെയില് പദ്ധതി, കിര്ഗിസ്ഥാനും താജിക്കിസ്ഥാനും ഇറാനുംകൂടി ഉള്പ്പെടുന്ന റെയില് പദ്ധതി എന്നിവയും ചൈനാ പട്ടികയിലുണ്ട്. തന്ത്രപരവും സാമ്ബത്തികവികസനപരവുമായ കാരണങ്ങളും ഷിങ്ജിയാന് പ്രവിശ്യയിലെ ആഭ്യന്തര പ്രശ്നങ്ങളുമാണ് ചൈനയെ ഈ നിലപാടിനു പ്രേരിപ്പിക്കുന്നത്. കഴിഞ്ഞ 28ന് വിദേശകാര്യമന്ത്രി വാങ് യിയും അഫ്ഗാന് താലിബാന് രാഷ്ട്രീയ കമ്മിഷന് തലവന് മുല്ല അബ്ദുല് ഗനി ബറാദറുമായി നടന്ന ചര്ച്ച ചൈനതന്നെ പരസ്യമാക്കി. അഫ്ഗാനിസ്ഥാനില് അഷ്റഫ് ഗനിയുടെ നേതൃത്വത്തിലുണ്ടായിരുന്ന ഭരണകൂടവുമായും ചൈന നല്ല ബന്ധം പുലര്ത്തിയിരുന്നു. ചൈനയെ ദക്ഷിണേഷ്യയിലെയും മധ്യേഷ്യയിലെയും പശ്ചിമേഷ്യയിലെയും വിപണികളുമായി ബന്ധിപ്പിക്കുന്നതിലും അഫ്ഗാനിസ്ഥാന് നിര്ണായകമാണ്. ചൈന ഏറെ പ്രതീക്ഷവയ്ക്കുന്ന സില്ക്ക് റോഡ് ഇക്കണോമിക് ബെല്റ്റ്, ബെല്റ്റ് ആന്ഡ് റോഡ് ഇനിഷ്യേറ്റിവ് എന്നിവയിലും അഫ്ഗാനിസ്ഥാനിലെ സാഹചര്യങ്ങള്ക്കു പ്രാധാന്യമുണ്ട്. Stories you may Like